നിയമസഭയില് എപ്പോള് വരണം എന്നത് തനിക്ക് അറിയാം വിഡി സതീശന്റെ ഉപദേശം വേണ്ടെ: പി.വി അന്വര് ജനപ്രതിനിധി ആയിരിക്കാന് കഴിയില്ലെങ്കില് രാജിവെച്ച് പോവണമെന്ന് ആവശ്യപ്പെട്ട പ്രതിപക്ഷ നേതാവ് വി.ഡി സതീശന് മറുപടിയുമായി പി.വി അന്വര് എം.എല്.എ രംഗത്ത്. ഫെയ്സ്ബുക്ക് വീഡിയോയിലൂടെയാണ് എം.എല്.എ പ്രതിപക്ഷ നേതാവിനെതിരെ രംഗത്തെത്തിയത്. നിയമസഭയില് എപ്പോള് വരണം എന്നത് തനിക്ക് അറിയാമെന്നും അതിന് വി.ഡി സതീശന്റെ ഉപദേശം വേണ്ടെന്നും പി.വി അന്വര് പറഞ്ഞു. ജനങ്ങളോട് എങ്ങനെ പെരുമാറണം എന്നും അറിയാം. ജനങ്ങളോടുളള ബാധ്യത നിറവേറ്റാനും അറിയാമെന്നും അന്വര് പറഞ്ഞു. ധാര്മ്മികതയെക്കുറിച്ച് പ്രതിപക്ഷ നേതാവ് പഠിപ്പിക്കേണ്ട ആവശ്യമില്ലെന്നും സ്വന്തം ഗുരുവായ പ്രതിപക്ഷ നേതാവിനെ കുതികാല് വെട്ടിയവനാണ് വി ഡി സതീശനെന്നും പി.വി അന്വര് ആരോപിച്ചു. ഞന് നിയമസഭയില് എത്താത്തതില് പ്രതിപള്ക്ഷ നേതാവിന് വിഷമുണ്ട് എന്നറിഞ്ഞതില് സന്തോഷമുണ്ടെന്നും അന്വര് പറഞ്ഞു. കോണ്ഗ്രസിന്റെ മുഴുവന് ദേശീയ നേതാക്കളെയും കളത്തിലിറക്കി, കിട്ടാവുന്നതില് മികച്ച സ്ഥാനാര്ത്ഥിയെ ഇറക്കി തന്നെ പരാജയപ്പെടുത്താന് ശ്രമിച്ചു. അന്ന് സതീശന്റെ ആവശ്യം താന് നിയമസഭയില് വരരുതെന്നായിരുന്നു. ഇപ്പോള് നിയമസഭയില് തന്നെ കാണാത്തതില് സതീശന് വിഷമമുണ്ടെന്ന് അറിഞ്ഞതില് സന്തോഷമുണ്ട് എന്നാണ് അന്വര് പറഞ്ഞത്. പതിനഞ്ചാം നിയമസഭയിലെ മൂന്നാം സമ്മേളനത്തില് പങ്കെടുക്കാതിരുന്ന പി.വി അന്വറിനെതിരെ നടപടിവേണമെന്നാണ് പ്രതിപക്ഷനേതാവ് നിയമസഭയില് ആവശ്യപ്പെട്ടത്. നിയമസഭാ തിരഞ്ഞെടുപ്പിന് മുമ്ബ് മാസങ്ങളായി അന്വര് സ്ഥലത്തില്ലായിരുന്നു. തിരഞ്ഞെടുപ്പ് കഴിഞ്ഞിട്ടും സ്ഥലത്തില്ല. ഇങ്ങനെയാണെങ്കില് രാജിവെച്ച് പോകുന്നതാണ് നല്ലത്. ബിസിനസ് ചെയ്യാനാണ് പോകുന്നതെങ്കില് എംഎല്എ ആയിരിക്കേണ്ട കാര്യമില്ലെന്നും സതീശന് പറഞ്ഞു. പതിനഞ്ചാം നിയമസഭയുടെ മൂന്നാം സമ്മേളനമാണ് നിലവില് നടന്നു കൊണ്ടിരിക്കുന്നത്. ഇതുവരെ അഞ്ചു ദിവസം മാത്രമാണ് അന്വര് സഭയിലെത്തിയത്. എല്ഡിഎഫും സര്ക്കാരും ഇക്കാര്യത്തില് നിലപാട് വ്യക്തമാക്കണമെന്ന് പ്രതിപക്ഷം ആവശ്യപ്പെട്ടു. ആരോഗ്യകാരണങ്ങള് കൊണ്ടാണ് മാറിനില്ക്കുന്നതെങ്കില് മനസ്സിലാക്കാമെന്നും വി.ഡി.സതീശന് പറഞ്ഞു. പതിനഞ്ചാം കേരള നിയമസഭ 29 ദിവസങ്ങള് ചേര്ന്നപ്പോള് പി.വി അന്വര് എം.എല്.എ അഞ്ച് ദിവസം മാത്രമാണ് ഹാജരായതെന്ന് നിയമസഭാ സെക്രട്ടേറിയറ്റ് നല്കിയ വിവരാവകാശ രേഖയിലൂടെ പുറത്തുവന്നിരുന്നു. ഒന്നാം സമ്മേളനം 12 ദിവസവും രണ്ടാം സമ്മേളനം 17 ദിവസവും ഉള്പ്പെടെ 29 ദിവസമാണ് ചേര്ന്നതെന്നും ഇതില് ആദ്യ സമ്മേളനത്തിന്റെ അഞ്ച് ദിവസം മാത്രമാണ് എം.എല്.എ സഭയില് ഹാജരായതെന്നും വിവരാവകാശ രേഖയില് പറയുന്നു. പതിനഞ്ചാം നിയമസഭയുടെ കാലയളവില് പി.വി അന്വര് എം.എല്.എ സഭയില് ഹാജരാകാതിരിക്കുവാന് അവധി അപേക്ഷകള് നല്കിയിട്ടില്ലെന്നും സെക്രട്ടേറിയറ്റ് വ്യക്തമാക്കുന്നു. പി.വി അന്വറിന്റെ അവധിയുമായി ബന്ധപ്പെട്ട് കെ.പി.സി.സി സെക്രട്ടറി അഡ്വ. സി.ആര്. പ്രാണകുമാര് നല്കിയ വിവരവകാശ ചോദ്യത്തിലാണ് നിയമസഭ സെക്രട്ടേറിയറ്റ് മറുപടി നല്കിയത്.